ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Φεβρουαρίου 1991 σχετικά με διαδικασία βάσει του άρθρου 85 της συνθήκης ΕΟΚ ( IV/32.524 - Screensport κατά μελών EBU ) ( Το κείμενο στην αγγλική γλώσσα είναι το μόνο αυθεντικό ) ( 91/130/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ . 17 του Συμβουλίου της 6ης Φεβρουαρίου 1962, πρώτο κανονισμό εφαρμογής των άρθρων 85 και 86 της συνθήκης ( 1 ), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 3 παράγραφος 1,

την αίτηση για διαπίστωση παράβασης που υπέβαλαν στις 17 Δεκεμβρίου 1987, σύμφωνα με το άρθρο 3 του κανονισμού αριθ . 17, οι WH Smith & Son Ltd και Screen Sport ( πρώην Screensport Ltd ) ( στο εξής Screensport ),

την κοινοποίηση και αίτηση για έκδοση αρνητικής πιστοποίησης που υπέβαλαν στην Επιτροπή οι Eurosport Consortium, Sky Television Plc ( στο εξής Sky ), Satellite Sales Ltd, Satellite Sport Services Ltd και News International plc ( στο εξής ΝΙ ) στις 17 Ιανουαρίου 1989,

την απόφαση της Επιτροπής της 5ης Δεκεμβρίου 1988 να κινήσει διαδικασία στην εν λόγω υπόθεση,,

Αφού παρέσχε στις ενδιαφερόμενες επιχειρήσεις και ενώσεις επιχειρήσεων την ευκαιρία να γνωστοποιήσουν τις απόψεις τους επί των παρατηρήσεων που διατύπωσε η Επιτροπή, σύμφωνα με το άρθρο 19 παράγραφοι 1 και 2 του κανονισμού αριθ . 17 και σύμφωνα με τον κανονισμό της Επιτροπής αριθ . 99/63/ΕΟΚ της 25ης Ιουλίου 1963 περί των ακροάσεων που προβλέπονται στο άρθρο 19 παράγραφοι 1 και 2 του κανονισμού αριθ . 17 του Συμβουλίου ( 2 ),

Μετά από διαβούλευση με τη Συμβουλευτική Επιτροπή Συμπράξεων και Δεσποζουσών Θέσεων,

Εκτιμώντας τα ακόλουθα :

Ι . ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ

Καταγγελία και κοινοποίηση

( 1 ) Στις 17 Δεκεμβρίου 1987 η Screensport υπέβαλε καταγγελία στην Επιτροπή που αφορούσε τα εξής :

i ) ορισμένες δραστηριότητες της European Broadcasting Union ( στο εξής EBU ) ή/και των μελών της, ιδιαίτερα την άρνησή της να χορηγήσει στη Screen Sport aαδειες περαιτέρω εκμετάλλευσης για τις αθλητικές εκδηλώσεις για τις οποίες η EBU aη/και τα μέλη της έχουν αποκτήσει αποκλειστικά δικαιώματα, με συνέπεια οι εμπορικές εταιρείες καλωδιακής και δορυφορικής τηλεόρασης όπως η Screen Sport να μην είναι σε θέση να ανταγωνίζονται με την EBU aη/και τα μέλη της στον τομέα των αθλητικών προγραμμάτων και

ii ) την κοινή επιχείρηση της EBU aη/και ορισμένων από τα μέλη της με την News International Ltd για την ίδρυση αθλητικού τηλεοπτικού διαύλου, "Eurosport ".

( 2 ) Η απόφαση αυτή, ενώ αναφέρεται στις δραστηριότητες της EBU, δεν ασχολείται με την πρώτη πτυχή της καταγγελίας, που αποτελεί θέμα ιδιαίτερης διαδικασίας που έχει κινήσει η Επιτροπή ( υπόθεση IV/32.150 ). Η Επιτροπή έστειλε στην Eurosport Consortium και τη News International Ltd ανακοίνωση αιτιάσεων σε σχέση με το θέμα του σημείου ii ) στις 20 Δεκεμβρίου 1988 .

( 3 ) Στις 17 Ιανουαρίου 1989, η Επιτροπή έλαβε κοινοποίηση και αίτηση για αρνητική πιστοποίηση που αφορούσαν μια σειρά συμφωνιών σχετικά με την τηλεοπτική υπηρεσία του αθλητικού διαύλου Eurosport που περιλαμβάνει :

i ) τη συμφωνία Eurosport Consortium που υπογράφηκε στις 5 Μαΐου 1988 μεταξύ 16 μελών της EBU . Μετά από αποχωρήσεις και προσχωρήσεις στο Consortium συμμετέχουν σήμερα 17 μέλη της EBU, και συγκεκριμένα οι ORF ( Αυστρία ), BRT ( Βέλγιο ), RTBF ( Βέλγιο ), DR ( Δανία ), YLE ( Φινλανδία ), EPT ( Ελλάδα ), RUV ( Ισλανδία ), RTI ( Ιρλανδία ), RAI ( Ιταλία ), NRK ( Νορβηγία ), SVK ( Σουηδία ), SSR ( Ελβετία ), BBC ( Ηνωμένο Βασίλειο ), JRT ( Γιουγκοσλαβία ), CYBC ( Κύπρος ), TRT ( Τουρκία ) και IBA ( Ισραήλ )-

ii ) τη συμφωνία μετόχων που υπογράφηκε στις 23 Δεκεμβρίου 1988 μεταξύ της Sky Television plc ( Sky ) και της Eurosport Consortium, που προβλέπει, μεταξύ άλλων, ότι η Sky aεχει την αποκλειστική ιδιοκτησία της Satellite Sport Sales Ltd ( βλέπε κατωτέρω σημεία 21 και 32 )-

iii ) τη συμφωνία παροχής υπηρεσιών που υπογράφηκε στις 23 Δεκεμβρίου 1988 μεταξύ της Satellite Sport Services Ltd ( στο εξή Service Company ), η οποία ανήκει από κοινού στην Eurosport Consortium, και της Sky -

iv ) τη συμφωνία παροχής μέσων που υπογράφηκε στις 23 Δεκεμβρίου 1988 μεταξύ της Sky και της Service Company και

v ) την εγγύηση που υπογράφηκε στις 23 Δεκεμβρίου, την οποία παρέχει η ΝΙ, μητρική εταιρεία της Sky, προς την Eurosport Consortium .

Η Επιτροπή έστειλε στη Eurosport Consortium και τη Sky μια επιπλέον ανακοίνωση αιτιάσεων στις 10 Απριλίου 1989 .

Η καταγγέλλουσα

( 4 ) Η Screen Sport είναι εταιρεία η οποία έχει συσταθεί στην Αγγλία και παρέχει εμπορική διακρατική υπηρεσία αθλητικής τηλεόρασης μέσω δορυφόρου που άρχισε να λειτουργεί από τον Μάρτιο του 1984 . Μέχρι τον Μάρτιο του 1989 μετέδιδε τα προγράμματά της με δορυφόρο χαμηλής ισχύος σε καλωδιακά δίκτυα σε διάφορα μέρη της Ευρώπης . Από τότε, η υπηρεσία προσφέρεται επίσης απευθείας στους καταναλωτές μέσω εγχώριων παραβολικών κεραιών μετά την εκτόξευση του δορυφόρου Astra τον Φεβρουάριο του 1989 . Η υπηρεσία αυτή, η οποία είναι πολύγλωσση, σε 12 ευρωπαϊκές χώρες, περιλαμβανομένων και επτά κρατών μελών της ΕΟΚ και παρέχεται είτε από την Screen Sport αποκλειστικά είτε σε συνεργασία με εταίρους που βρίσκονται σε ορισμένες χώρες ( όπως στη Γαλλία και στην Ολλανδία ). Το 75 % των μετοχών στην Screen Sport κατέχει η W.H . Smith Ltd . Οι υπόλοιπες μετοχές ανήκουν στην ESPN, το μεγαλύτερο δορυφορικό καλωδιακό κανάλι στις ΗΠΑ το οποίο ανήκει στο ABC και στο Capital Cities . Κατά το 1989, μέχρι τον μήνα Ιούνιο, ο κύκλος εργασιών της Screen Sport aηταν 3,3 εκατομμύρια λίρες Αγγλίας, που αντιπροσώπευε ζημία για την εταιρεία στη διάρκεια της ίδιας περιόδου .

( 5) Ο δίαυλος Screen Sport μεταδίδει αποκλειστικά αθλητικά προγράμματα, σε τέσσερις γλώσσες - αγγλικά, γαλλικά, γερμανικά και ολλανδικά .

Eurosport

( 6 ) Η Eurosport, aοπως και η Screen Sport, είναι δορυφορικός τηλεοπτικός δορυφορικός δίαυλος με ειδίκευση στα αθλητικά προγράμματα που άρχισε να λειτουργεί στις 5 Φεβρουαρίου 1989 μέσω του δορυφόρου Astra . Οι τηλεθεατές που βρίσκονται στην περιοχή που καλύπτει ο δορυφόρος αυτός βλέπουν τις εκπομπές είτε μέσω εταιρειών καλωδιακής τηλεδιανομής είτε απευθείας με οικιακές παραβολικές κεραίες . Οι εκπομπές του μεταδίδονται σήμερα σε 22 ευρωπαϊκές χώρες μεταξύ των οποίων και οκτώ κράτη μέλη της Κοινότητας . Οι εκπομπές γίνονται επί 17 ώρες ημερησίως στην αγγλική, γερμανική και ολλανδική γλώσσα .

( 7 ) Η Eurosport Consortium αποτελεί προϊόν μιας συμφωνίας που έχει συναφθεί μεταξύ ενός ομίλου μελών του EBU . Το Consortium aεχει σχέσεις εκ συμβάσεων με τον Sky, aη/και με επιχειρήσεις του ομίλου εταιρειών Sky και με την News International, μητρική εταιρεία της Sky .

Η Eurosport Consotrium

( 8 ) Η Eurosport Consortium είναι ένα consortium μελών της Ευρωπαϊκής Ένωσης Ραδιοφωνίας ( EBU ), μια ένωση ραδιοτηλεοπτικών οργανισμών που ιδρύθηκε το 1950 . Μέλη της EBU μπορούν να γίνουν ραδιοτηλεοπτικοί οργανισμοί ή όμιλοι τέτοιων οργανισμών από μια χώρα μέλος της Διεθνούς Ένωσης Τηλεπικοινωνιών ( ITU ) που βρίσκεται στην ευρωπαϊκή περιοχή ραδιοτηλεοπτικών μεταδόσεων, όπως ορίζεται στους κανονισμούς ραδιοεπικοινωνιών της διεθνούς σύμβασης τηλεπικοινωνιών, οι οποίοι παρέχουν στη χώρα αυτή, με την άδεια των αρμόδιων αρχών, υπηρεσίες ραδιοτηλεοπτικής μετάδοσης εθνικού χαρακτήρα και εθνικής σημασίας, και οι οποίοι, επιπλέον, αποδεικνύουν ότι πληρούν όλες τις ακόλουθες προϋποθέσεις :

α ) έχουν υποχρέωση να καλύπτουν το σύνολο του πληθυσμού της χώρας και καλύπτουν πραγματικά τουλάχιστον σημαντικό τμήμα του, προσπαθώντας συγχρόνως να επιτύχουν μακροπρόθεσμα πλήρη κάλυψη -

β ) έχουν υποχρέωση, την οποία και εκπληρώνουν, να μεταδίδουν ποικίλο πρόγραμμα που απευθύνεται εξίσου σε όλα τα τμήματα του πληθυσμού και όπου περιλαμβάνεται και εύλογο τμήμα προγραμμάτων που ανταποκρίνονται σε ειδικά ενδιαφέροντα διαφόρων ή περιορισμένων τμημάτων του κοινού, ανεξάρτητα από την αναλογία κόστους των προγραμμάτων και της ακροαματικότητας -

γ ) παράγουν ή/και αναθέτουν την παραγωγή υπό τον έλεγχό τους, ενός σημαντικού τμήματος των μεταδιδόμενων προγραμμάτων .

Η EBU aεχει σήμερα 39 ενεργά μέλη σε 32 χώρες που βρίσκονται στην ευρωπαϊκή περιοχή ραδιοτηλεοπτικών μεταδόσεων, τα περισσότερα από τα οποία είναι δημόσιοι ραδιοτηλεοπτικοί οργανισμοί . Μέλη της μπορούν επίσης να γίνουν consortiums, περιλαμβανομένης και της Eurosport Consortium .

( 9 ) Όλα τα ενεργά μέλη της EBU μπορούν να συμμετάσχουν σε θεσμοποιημένο σύστημα ανταλλαγών για τηλεοπτικά προγράμματα, μεταξύ των οποίων και αθλητικά προγράμματα, μέσω ενός ευρωπαϊκού δικτύου, γνωστού ως "Eurovision", όπου συμμετέχουν σήμερα όλα τα μέλη εκτός από δύο . Στο σύστημα αυτό μπορούν επίσης να συμμετέχουν consortiums που αποτελούνται αποκλειστικά από ενεργά μέλη από διάφορες χώρες που παρέχουν από κοινού υπηρεσίες διακρατικών τηλεοπτικών μεταδόσεων . Η Eurovision βασίζεται στην αμοιβαιότητα : Όταν ένας τηλεοπτικός οργανισμός καλύπτει μια εκδήλωση -περιλαμβανομένων και των αθλητικών - που γίνεται στο δικό του έδαφος και ενδέχεται να ενδιαφέρει άλλα μέλη της Eurovision, προσφέρει το σήμα ( βασικό video και διεθνή ήχο ) δωρεάν σε όλα τα άλλα μέλη της Eurovision, εννοουμένου ότι θα έχει σε αντάλλαγμα αντίστοιχες προσφορές από όλα τα άλλα μέλη σχετικά με τις εκδηλώσεις που πραγματοποιούνται στις χώρες τους . Ο τηλεοπτικός οργανισμός που προβαίνει στη μετάδοση παρέχει επίσης την αναγκαία υποδομή για να επιτρέψει στους ξένους επαγγελματίες να εργαστούν σωστά ( θέσεις για να πραγματοποιηθούν τα σχόλιά τους κ.λπ .).

( 10 ) Ανάλογες αμοιβαίες συμφωνίες υπάρχουν με την Intervision - την αντίστοιχη της Eurovision στην Ανατολική Ευρώπη . Συμφωνίες αμοιβαιότητας έχουν επίσης συναφθεί μεταξύ των έξι ενώσεων ραδιοτηλεοπτικών οργανισμών που έχουν αγοράσει από κοινού τα παγκόσμια δικαιώματα για το παγκόσμιο κύπελλο της FIFA τόσο στο παρελθόν όσο και για το μέλλον.

( 11 ) Ενώ αντιμετωπίζουν αυξανόμενο ανταγωνισμό από τους νέους εμπορικούς τηλεοπτικούς οργανισμούς ( βλέπε παρακάτω ) σήμερα, η EBU και τα μέλη της είναι ακόμα σε θέση να μεταδίδουν αποκλειστικές εκπομπές για πολλά σημαντικά διεθνή αθλητικά γεγονότα . Αυτό επιτυγχάνεται με την από κοινού αγορά των δικαιωμάτων για τη μετάδοση αθλητικών γεγονότων και με την ανταλλαγή του σήματος . Αυτό αποτελεί μέρος του συστήματος Eurovision που προαναφέρθηκε . Σήμερα το σημαντικότερο τμήμα των ανταλλαγών που πραγματοποιούνται στα πλαίσια της Eurovision αφορά αθλητικές εκπομπές ( το υπόλοιπο αφορά σχεδόν εξ ολοκλήρου τα δελτία ειδήσεων ).

(12 ) Ενώ έχουν αποκτήσει τα δικαιώματα για τη μετάδοση τέτοιων αθλητικών εκδηλώσεων, πάντως, τα περισσότερα από τα μέλη της EBU στην πραγματικότητα μεταδίδουν μικρό μόνο μέρος αυτών . Πράγματι, κατά μέσο όρο μεταδίδουν μόνο 15 % περίπου του συνόλου των αθλητικών εκδηλώσεων οι οποίες θα ήταν διαθέσιμες στα πλαίσια του συστήματος της Eurovision . Τα μέλη της EBU αποδίδουν το γεγονός αυτό στις υποχρεώσεις που απορρέουν από τη "δημόσια αποστολή" τους, που δεν τους επιτρέπει να συγκεντρώνουν αδικαιολόγητα την προσοχή τους μόνο σε ένα είδος προγραμμάτων . Έτσι, για να εξασφαλίσει εκτενέστερη κάλυψη των γεγονότων αυτών, όπως ζήτησαν οι διεθνείς αθλητικές ομοσπονδίες, καθώς και λόγω της ανάγκης να ενισχυθεί η δική της διαπραγματευτική θέση για την αγορά των δικαιωμάτων μετάδοσης αθλητικών εκδηλώσεων ενόψει του νέου και αυξανόμενου ανταγωνισμού από τους εμπορικούς τηλεοπτικούς οργανισμούς για τα εν λόγω δικαιώματα, η EBU aαρχισε το 1986 να εξετάζει τη δυνατότητα δημιουργίας τηλεοπτικού δορυφορικού διαύλου ειδικευμένου στα αθλητικά προγράμματα . Για το σκοπό αυτό συστάθηκε ομάδα εργασίας, η οποία υπέβαλε έκθεση στους ενδιαφερόμενους οργανισμούς μέλη της EBU . Με βάση την έκθεση αυτή αποφασίστηκε η δημιουργία του εν λόγω διαύλου . Πάντως, δεδομένου ότι είχε ήδη αποτύχει εμπορικά προηγουμένως η δημιουργία κοινού δορυφορικού διαύλου ( Europa TV ), αποφασίστηκε ο σχεδιαζόμενος κοινός αθλητικός δίαυλος να μην ιδρυθεί μόνο από μέλη της EBU, αλλά σε συνεργασία με μια επιχείρηση που διαθέτει εμπειρία στον τομέα της εμπορικής δορυφορικής τηλεόρασης και που θα ήταν διατεθειμένη να φέρει τον οικονομικό κίνδυνο ενός τέτοιου σχεδίου . Η Sky επιλέχθηκε μεταξύ τεσσάρων υποψηφίων - όπως ανακοινώθηκε πρώτα στον τύπο στις 2 Δεκεμβρίου 1987 ( βλέπε παρακάτω ). Πριν από την επιλογή αυτή, η Sky είχε σχεδιάσει το δικό της αθλητικό δίαυλο σαν ένα από μια σειρά ειδικευμένων διαύλων που σχεδίαζε να δημιουργήσει ( βλέπε παρακάτω ).

( 13 ) Η Eurosport Consortium συστάθηκε ειδικά για την παροχή των υπηρεσιών του Eurosport εκ μέρους των μελών της EBU . Η σχετική συμφωνία υπογράφηκε επίσημα στις 5 Μαΐου 1988, αρχικά από 16 μέλη . Ορισμένα μέλη αποσύρθηκαν στη συνέχεια από τη συμφωνία, ενώ το Consortium προσήλκυσε και νέα μέλη, και όλα τα μέλη της EBU που είχαν καταρχήν δυνατότητα να συμμετάσχουν . Τα νέα μέλη έγιναν δεκτά με τη συναίνεση των δύο τρίτων των συμμετεχόντων μελών . Το Consortium aεχει σήμερα 17 μέλη ( βλέπε σημείο 3 ).

( 14 ) Η συμφωνία προβλέπει ότι το Consortium, aενωση χωρίς νομική προσωπικότητα, έχει συσταθεί για δεκαετή περίοδο που λήγει το δέκατο χρόνο από την έναρξη λειτουργίας του Eurosport, το οποίο μεταδίδει εκπομπές με βάση το υλικό που παρέχουν στο Consortium τα μέλη της EBU, μαζί με τα μέλη του Consortium . Τα μέλη του Consortium δέχονται, εντούτοις, ότι το Consortium θα είναι ελεύθερο να εφαρμόσει τη δική του πολιτική όσον αφορά το πρόγραμμα . Συγκεκριμένα, μπορεί να μεταδίδει οποιαδήποτε εκπομπή, όταν και όπως κρίνει σκόπιμο . Κατά συνέπεια, κανένα μέλος δεν μπορεί να αρνηθεί να παράσχει στο Consortium οποιαδήποτε εκπομπή ή δικαίωμα για τη μετάδοση εκπομπής προκειμένου να εμποδίσει ή να καθυστερήσει της μετάδοσή της . Όσον αφορά τις αθλητικές εκπομπές που έχουν παραχθεί ή αγοραστεί από μέλος, το μέλος αυτό πρέπει, εφόσον το ζητήσει το Consortium :

α ) να θέτει την εκπομπή και τα σχετικά δικαιώματα στη διάθεση του Consortium δωρεάν, χωρίς περιορισμό, για την εκμετάλλευσή της -

β ) να καταβάλλει κάθε προσπάθεια να εξασφαλίσει, σε συνεννόηση με το Consortium aη τους εκπροσώπους του, όλα τα επιπλέον δικαιώματα που απαιτούνται για να περιληφθεί η εκπομπή στο πρόγραμμα -

γ ) να καταβάλλει κάθε προσπάθεια, σε συνεννόηση με το Consortium, για να επεκτείνει την κάλυψη ενός γεγονότος, εφόσον υπάρχουν οι αναγκαίες εγκαταστάσεις για την αναμετάδοση -

δ ) να θέτει τα σχόλιά του στη διάθεση του Consortium -

ε ) να παρέχει στο Consortium και στους εκπροσώπους του θέσεις για την πραγματοποίηση των σχολίων τους στο χώρο διεξαγωγής των εκδηλώσεων, σύμφωνα με τους κανόνες αμοιβαιότητας της Eurovision .

Σ' αυτό το πλαίσιο πρέπει να σημειωθεί ότι, σύμφωνα με τους κανόνες της Euronvision, κάθε μέλος της EBU που παράγει πρόγραμμα ( η παραγωγός χώρα ) έχει το δικαίωμα να παρεμποδίσει το Eurosport από τη μετάδοση του ίδιου προγράμματος στην περιφέρειά του στη δική του γλώσσα . Εντούτοις, αυτός ο περιορισμός δεν εφαρμόζεται στην περίπτωση των αθλητικών γεγονότων τα οποία ανήκουν στην κοινή αθλητική κληρονομιά όλων των ευρωπαϊκών κρατών ( χειμερινοί ολυμπιακοί αγώνες, παγκόσμιο κύπελλο ποδοσφαίρου, ευρωπαϊκό πρωτάθλημα ποδοσφαίρου ).

( 15 ) Τα μέλη δικαιούνται συνεισφορών από το Consortium για τις δαπάνες όσον αφορά τις εκπομές που παρέχονται και περιλαμβάνονται στα προγράμματά τους . Οι συνεισφορές αυτές είναι ανάλογες με το είδος των αθλητικών εκπομπών που παρέχει κάθε μέλος και με τον αριθμό των ωρών τους . Επιπλέον, τα μέλη που υφίστανται δυσανάλογη απώλεια ακροαματικότητας λόγω της λειτουργίας του διαύλου αποζημιώνονται με ένα τμήμα από τα κέρδη που προκύπτουν από τις δραστηριότητες του Consortium .

( 16 ) Τα μέλη που επιθυμούν να αποχωρήσουν από το Consortium μπορούν να προβούν στην κίνηση αυτή πριν από τη συμπλήρωση τεσσάρων ετών από την προσχώρησή τους, με προειδοποιητική προθεσμία τουλάχιστον ενός έτους, καταβάλλοντας εν συνεχεία εύλογες προσπάθειες, καθόλη τη διάρκεια της εν λόγω προθεσμίας, να θέτουν στη διάθεση του Consortium, εφόσον το ζητήσει, υλικό αθλητικών εκπομπών παρόμοιων με εκείνες τις οποίες προσέφεραν προηγουμένως οποτεδήποτε κατά τη διάρκεια της περιόδου μέσω των ανταλλαγών προγραμμάτων στα πλαίσια της Euronvision .

( 17 ) Το Consortium υποχρεούται να ενημερώνει το διοικητικό συμβούλιο της EBU τακτικά για τις δραστηριότητές του .

Sky

( 18 ) Η Sky Television plc ( πρώην Satellite Television plc ), εταιρεία καταχωρημένη στα μητρώα της Αγγλίας, είναι θυγατρική της News International plc ( ΝΙ ). Η τελευταία μητρική εταιρεία είναι η News Corporation Ltd, μια εταιρεία που έχει συσταθεί στη Νότιο Αυστραλία . Το 1988 ο κύκλος εργασιών του ομίλου σε ενοποιημένη βάση ήταν συνολικά 2,5 δισεκατομμύρια λίρες Αγγλίας . Ο κύκλος εργασιών της ΝΙ το 1985/86 ήταν 458 εκατομμύρια λίρες Αγγλίας . Η Sky η ίδια παραμένει σήμερα μια επειχείρηση με ζημίες .

( 19 ) Η βασική δραστηριότητα της Sky είναι η δορυφορική μετάδοση αγγλόφωνων εκπομπών στην Ευρώπη . Στο παρελθόν, η δραστηριότητα αυτή είχε σαν επίκεντρο το Sky Channel, aενα δορυφορικό δίαυλο γενικής ψυχαγωγίας και με αθλητικές εκπομπές, που μεταδίδει σε περισσότερα από 15 εκατομμύρια νοικοκυριά σε 18 χώρες της Ευρώπης, περιλαμβανομένων και εννέα κρατών μελών της Κοινότητας . Τον Ιούνιο του 1988 ανακοινώθηκε ότι ο δίαυλος θα ξανάρχιζε να λειτουργεί στα πλαίσια δικτύου απευθείας μετάδοσης που αποτελείται από τέσσερις διαύλους και ονομάζεται Sky Television . Οι τέσσερις δίαυλοι -περιλαμβανομένου του Eurosport και του ( ανανεωμένου ) Sky Channel ( γνωστού τώρα σαν Sky One στο Ηνωμένο Βασίλειο )- άρχισαν να μεταδίδουν τις εκπομπές τους μέσω του δορυφόρου Astra το Φεβρουάριο 1989 . Το Sky Channel εξακολούθησε επίσης να αγοράζει δικαιώματα μετάδοσης ορισμένων αθλητικών εκδηλώσεων .

( 20 ) Η προσχώρηση του Sky σε έναν υπό σχεδιασμό ευρωπαϊκό δίαυλο έγινε γνωστή με ανακοίνωση στον τύπο στις 2 Δεκεμβρίου 1987, σύμφωνα με την οποία η ΝΙ συμμετείχε σε κοινή επιχείρηση με ένα όμιλο μελών της EBU για τη δημιουργία δορυφορικού αθλητικού διαύλου που επρόκειτο να λάβει την ονομασία Eurosport . Πράγματι, εκπρόσωποι της ΝΙ είχαν συμμετάσχει σε προηγούμενες συναντήσεις της ομάδας εργασίας "Sport" της EBU για τη συζήτηση και διοργάνωση της δημιουργίας του διαύλου . Ορισμένα στοιχεία της συμμετοχής κάθε μέρους στην επιχείρηση έγιναν γνωστά κατά το χρόνο της ανακοίνωσης προς τον τύπο και κατά τους επόμενους μήνες, συγκεκριμένα δε η μίσθωση επαναλήπτη του δορυφόρου Astra για τους διαύλους του Sky, περιλαμβανομένου και του Eurosport . Πάντως, οι τελικές λεπτομερείς ρυθμίσεις δεν ολοκληρώθηκαν παρά κατά την υπογραφή σειράς συμφωνιών, στις 23 Δεκεμβρίου 1988, οι οποίες έχουν ως εξής :

( 21 ) Η συμφωνία μετόχων ( που υπογράφηκε από την Sky και την Eurosport Consortium ) η οποία προβλέπει, μεταξύ άλλων, ότι η Sky και η Eurosport Consortium aεχουν εξίσου στην ιδιοκτησία και διαχείρισή τους την Satellite Sports Services Ltd . Όσον αφορά τη διαχείριση, ειδικότερα, η Sky και η Eurosport Consortium aεχουν η καθεμία δικαίωμα να διορίζουν τρεις διευθυντές της εταιρείας - η Eurosport Consortium διορίζει τον υπεύθυνο προγράμματος, ενώ η Sky διορίζει τον διευθύνοντα σύμβουλο . Η συμφωνία προβλέπει επίσης ότι η εταιρεία πωλήσεων ανήκει εξ ολοκλήρου στη Sky. Η Sky συμφωνεί, εντούτοις, ένας διευθυντής της εταιρείας αυτής να διορίζεται με υπόδειξη της Eurosport Consotrium, στον οποίο θα παρέχονται όλα τα στοιχεία τα σχετικά με την εταιρεία πωλήσεων που διαθέτουν τα άλλα μέλη του διοικητικού συμβουλίου ( περιλαμβανομένων και των λογαριασμών διαχείρισης ) καθώς και στοιχεία για την εμπορική θέση της εταιρείας πωλήσεων, τα οποία δικαιούται τότε να δώσει στη Eurosport Consortium . Επιπλέον, η συμφωνία προβλέπει ότι :

α ) η Eurosport Consortium οφείλει να εφαρμόζει τη συμφωνία παροχής υπηρεσιών, ενώ η Sky και η Eurosport Consortium χρησιμοποιούν τις αντίστοιχες αρμοδιότητές τους για να εξασφαλίσουν την εφαρμογή της εν λόγω συμγωνίας από την εταιρεία που παρέχει τις υπηρεσίες -

β ) η Eurosport Consortium οφείλει να εφαρμόζει τη συμφωνία πωλήσεων και η Sky εξασφαλίζει την εφαρμογή της συμφωνίας από την εταιρεία πωλήσεων -

γ ) η Sky οφείλει να εκτελεί και να διασφαλίζει την εφαρμογή της συμφωνίας χρηματοδότησης

και

δ ) η Sky οφείλει να εφαρμόζει τη συμφωνία παροχής μέσων και η Sky και η Eurosport Consortium χρησιμοποιούν τις αντίστοιχες αρμοδιότητές τους για να διασφαλίσουν την εφαρμογή της εν λόγω συμφωνίας από την εταιρεία που παρέχει τις υπηρεσίες .

( 22 ) Επιπλέον, η συμφωνία μετόχων αναφέρεται επίσης λεπτομερώς στις αθλητικές εκπομπές τις οποίες η Eurosport Consortium αναλαμβάνει να θέτει στη διάθεση της Eurosport για μετάδοση . Συγκεκριμένα :

α ) όλες τις αθλητικές εκπομπές που παράγουν ή αγοράζουν τα μέλη [εκτός απο τις εκπομπές που περιγράφονται παρακάτω στο στοιχείο β )]-

β ) όλες τις αθλητικές εκπομπές που αγοράζουν τα μέλη, δηλαδή εκπομπές που προσφέρονται στην EBU στα πλαίσια του συστήματος ανταλλαγών της Euronvision από τα μέλη της EBU που δεν είναι μέλη της Eurosport, υπό την προϋπόθεση ότι οι εκπομπές αυτές αποτελούν μέρος της Eurovision

και

i ) ότι η προσφορά των εν λόγω εκπομπών δεν είναι αντίθετη με το εθνικό δίκαιο της χώρας σύστασης ή εγκατάστασης του ενδιαφερόμενου μέλους -

ii ) ότι τα ενδιαφερόμενα μέλη έχουν φροντίσει για την απόκτηση των αναγκαίων επιπλέον δικαιωμάτων που ζήτησε η εταιρεία που παρέχει τις υπηρεσίες -

iii ) ότι οι εν λόγω εκπομπές δεν προσφέρονται κατ' αποκλειστικότητα

και

iv ) ότι στην περίπτωση των εκπομπών που περιγράφονται στο στοιχείο β ), οι εν λόγω εκπομπές προσφέρονται υπό τους όρους, επιφυλάξεις ή άλλους περιορισμούς που μπορεί να επιβληθούν κατά καιρούς σύμφωνα με τους κανονισμούς που διέπουν την Eurovision .

( 23 ) Εντούτοις, τα μέλη αναλαμβάνουν έναντι της Sky την υποχρέωση, κατά τη χορήγηση άδειας εκμετάλλευσης με την οποία επιτρέπεται να περιληφθεί μία εκπομπή όπως περιγράφεται στο σημείο 22 στοιχείο α), σε προνομιακή κατοχυρωμένη υπηρεσία ( όπως ορίζεται παρακάτω) για μετάδοση κυρίως στην περιοχή που καλύπτει ο επαναλήπτης που χρησιμοποιείται σήμερα για τις μεταδόσεις της Eurosport, να παρέχουν στη Eurosport προτεραιότητα 48 ωρών μετά τη λήξη της εκδήλωσης ή των ημερήσιων αγωνισμάτων, εφόσον μία εκδήλωση διαρκεί περισσότερες ημέρες . Γίνεται αντιληπτό ότι, αν ένα μέλος ειδοποιήσει την εταιρεία που παρέχει τις υπηρεσίες ότι επιθυμεί να χορηγήσει άδεια για ορισμένες συγκεκριμένες εκπομπές χωρίς να παρέχεται προτεραιότητα στην Eurosport, τούτο είναι δυνατόν, εκτός εάν, εντός 48 ωρών από τη λήψη της σχετικής ειδοποίησης, η εταιρεία που παρέχει τις υπηρεσίες ειδοποιήσει το μέλος ότι έχει επιλέξει τις εν λόγω εκπομπές για να περιληφθούν στο πρόγραμμα της Eurosport εντός του 48ωρου διαστήματος προτεραιότητας . Στα πλαίσια της ρήτρας αυτής, οι ακόλουθοι όροι έχουν τις ακόλουθες έννοιες :

"Προνομιακώς κατοχυρωμένη υπηρεσία" σημαίνει :

i ) διακρατική τηλεοπτική υπηρεσία, τα προγράμματα της οποίας εκπέμπονται σε περισσότερες από μία χώρες και δεν απευθύνονται κυρίως στο κοινό μιας χώρας -

ii ) μια τρίτη εθνική δορυφορική τηλεοπτική υπηρεσία, που μεταδίδει δηλαδή προγράμματα μέσω δορυφόρου ( σταθερού ή τελεοπτικών μεταδόσεων ) και απευθύνεται κυρίως στο κοινό μιας μόνο χώρας στην οποία κανένα μέλος δεν έχει οποιοδήποτε σοβαρό οικονομικό συμφέρον σαν προμηθευτής υλικού προγραμμάτων,

εκτός από :

i ) τις υπηρεσίες που παρέχουν τα μέλη της Eurovision ( όπως ορίζονται από την ( EBU )-

ii ) τις υπηρεσίες για τις οποίες τα μέλη υποχρεούνται, κατά τη χορήγηση αδειών για τις εκπομπές αυτές, να χορηγούν χωρίς να παρέχουν προτεραιότητα βάσει νομοθετικής ή κανονιστικής ρύθμισης ή απόφασης δικαστηρίου ή άλλης αρμόδιας αρχής ή βάσει σύμβασης που ισχύει κατά την ημερομηνία της συμφωνίας και έχει γνωστοποιηθεί στη Sky πριν από την ημερομηνία αυτή .

Η εφαρμογή της προαναφερθείσας ρήτρας αποτελεί πιθανώς συνέπεια της τροποποίησης των κανόνων της EBU σχετικά με τις άδειες . Στις 2 Ιουλίου 1990, η EBU ενέκρινε νέο σύστημα κανόνων σχετικά με τη χορήγηση αδειών σε μη μέλη . Σύμφωνα με το σύστημα αυτών των κανόνων, που αποτελεί αντικείμενο της διαδικασίας IV/32.150 - EBU/Eurovision, χορηγούνται σε κάθε ενδιαφερόμενο τρίτο άδειες με την προϋπόθεση εμπάργκο επί αρκετές ώρες και με την παράλληλη επιβολή περαιτέρω περιορισμών σχετικά με το χρόνο και την έκταση των εκπομπών .

( 24 ) Στη συμφωνία επισυνάπτεται επίσης παράρτημα όπου απαριθμούνται οι αθλητικές εκδηλώσεις για τις οποίες η EBU, εξ ονόματος των μελών της, έχει ήδη αποκτήσει δικαιώματα "συνήθη" ή "παγκόσμια" σύμφωνα με τους σχετικούς ορισμούς . Η Eurosport Consortium εγγυάται στη Sky την ύπαρξη των εν λόγω δικαιωμάτων κατά το χρόνο υπογραφής της συμφωνίας .

( 25 ) Η ισχύς της συμφωνίας είναι δεκαετής . Υπό ορισμένους όρους είναι δυνατή και η προγενέστερη λήξη της . Είναι δυνατή επίσης και η παράτασή της .

( 26 ) Η συμφωνία παροχής υπηρεσιών που έχει συναφθεί μεταξύ της Eurosport Consortium και της Satellite Sports Sevices Ltd ( δηλαδή της εταιρείας παροχής των υπηρεσιών η οποία ανήκει από κοινού στην Eurosport Consortium και τη Sky ) προβλέπει ότι η τελευταία παρέχει ορισμένες διευκολύνσεις και υπηρεσίες στο Consortium, μεταξύ των οποίων :

i ) τις σχετικές με τη δημιουργία του διαύλου Eurosport, περιλαμβανομένων των διαπραγματεύσεων ( εξ ονόματος του Consortium ) για τον αναμεταδότη και το σύστημα ανοδικής ζεύξης μαζί με την τεχνική υποστήριξη και τη σύνδεση με τους πορμηθευτές, τις αρμόδιες αρχές κ.λπ ., που απαιτούνται για τη δημιουργία του διαύλου -

ii ) τις σχετικές με τη λειτουργία του διαύλου Eurosport, περιλαμβανομένης της προπαρασκευής και επολογής του υλικού προγραμμάτων που θα μεταδίδει ο δίαυλος -

iii ) λογιστικές και διοικητικές υπηρεσίες και προσωπικό, καθώς και άλλες αναγκαίες υπηρεσίες για τη λειτουργία και διανομή των υπηρεσιών .

( 27 ) Τα δικαιώματα πνευματικής ιδιοκτησίας για τα προγράμματα που μεταδίδονται και όλο το σχετικό υλικό που περιλαμβάνεται σ' αυτά ανήκουν και παραμένουν στα μέλη της Eurosport Consortium ( είτε σαν δικαιούχοι είτε σαν κατέχοντες άδειες εκμετάλλευσης ).

( 28 ) Η συμφωνία πωλήσεων έχει συναφθεί μεταξύ της Eurosport Consortium και της Satellite Sport Sales Ltd ( η οποία είναι η εταιρεία πωλήσεων που ανήκει εξ ολοκλήρου στη Sky αλλά περιλαμβάνει διευθυντή διοριζόμενο από την Eurosport Consortium ). Η εν λόγω συμφωνία προβλέπει ότι η Eurosport Consortium :

i ) παρέχει στην εταιρεία πωλήσεων το αποκλειστικό δικαίωμα να συνάπτει συμβάσεις για τη μετάδοση των διαφημίσεων της Eurosport -

ii ) επιτρέπει στην εταιρεία πωλήσεων να επιβάλει την καταβολή εισφορών για τη λήψη και ( ενδεχομένως ) αναμετάδοση των εκπομπών ( οι συμβάσεις που συνάπτονται με τις εταιρείες καλωδιακής τηλεδιανομής για το σκοπό αυτό πρέπει ουσιαστικά να συντάσσονται σε μία μορφή η οποία έχει πορηγουμένως εγκριθεί εγγράφως από την εταιρεία παροχής υπηρεσιών )

και

iii ) παρέχει στην εταιρεία πωλήσεων το δικαίωμα να συνάπτει συμφωνίες με πρόσωπα ή οργανισμούς για χρηματοδότηση προγραμμάτων που μεταδίδει και αποτελούν μέρος των παρεχόμενων υπηρεσιών σύμφωνα, μεταξύ άλλων, με τις οδηγίες που παρέχει η εταιρεία παροχής υπηρεσιών κατά διαστήματα και οποιεσδήποτε υπάρχουσες υποχρεώσεις χρηματοδότησης της Eurosport Consortium aη οποιουδήποτε μέλους της για τις οποίες έχει ειδοποιηθεί η εταιρεία πωλήσεων .

Σε αντάλλαγμα, η Eurosport Consortium, μεταξύ άλλων, συμφωνεί να συμπεριλάβει στο δορυφορικό σύστημα τις διαφημίσεις που προέρχονται από την εταιρεία πωλήσεων και να προσφέρει την ίδια την τηλεοπτική υπηρεσία σε ημερήσια βάση όπως συμφωνήθηκε . Επιπλέον, η Eurosport Consortium αναλαμβάνει να διαθέσει τη δορυφορική τηλεοπτική υπηρεσία για διανομή ώστε η εταιρεία πωλήσεων να είναι σε θέση να ανταποκριθεί στις δικές της υποχρεώσεις βάσει της συμφωνίας που αφορά τη διανομή της δορυφορικής υπηρεσίας στο κοινό γενικά μέσα στην καλυπτόμενη περιοχή .

( 29 ) Η συμφωνία παροχής μέσων μεταξύ της Sky και της Satellite Sport Service Ltd (" εταιρεία παροχής υπηρεσιών ") προβλέπει ότι η Sky συμφωνεί να παρέχει ή να εξασφαλίζει στην εταιρεία, επ' αμοιβή, το πεπειραμένο προσωπικό, τις εγκαταστάσεις, τις συστάσεις, την ενημέρωση, την τεχνογνωσία και τις συμβουλές που ζητά εύλογα η τελευταία ώστε να της δοθεί η δυνατότητα να εκπληρώσει τις υποχρεώσεις που έχει βάσει της συμφωνίας παροχής υπηρεσιών .

( 30 ) Η συμφωνία χρηματοδότησης μεταξύ της Sky και της Satellite Sport Sales Ltd (" εταιρεία πωλήσεων ") προβλέπει ότι η Sky συμφωνεί να παράσχει στην εταιρεία πωλήσεων, επ' αμοιβή, τα μέσα ( περιλαμβανομένης της τεχνογνωσίας, των στελεχών, του τεχνικού προσωπικού και των χώρων ), τις υπηρεσίες και τα κεφάλαια ( υπό μορφή άτοκου δανείου ) που απαιτεί η εταιρεία πωλήσεων προκειμένου να φέρει σε πέρας τις υποχρεώσεις και τις δραστηριότητές της βάσει της συμφωνίας πωλήσεων . Αντίστοιχα, η εταιρεία πωλήσεων οφείλει να καταβάλει στη Sky πληρωμή για τα μέσα και τις υπηρεσίες που της παρέχει .

( 31 ) Η News International plc ( NI ), μητρική εταιρεία της Sky Television plc, εγγυάται αμετάκλητα στην Eurosport News Consortium, εφόσον η Eurosport Consortium προσχωρήσει στη συμφωνία μετόχων μαζί με τη θυγατρική της, την προσήκουσα εκτέλεση και τήρηση εκ μέρους της Sky και της Satellite Sport Sales Ltd των υποχρεώσεων που έχουν αντίστοιχα βάσει των συμφωνιών τους και, σε περίπτωση αθέτησης εκ μέρους τους, εγγυάται ότι θα εκτελέσει και θα τηρήσει η ίδια τις εν λόγω υποχρεώσεις .

Ο χαρακτήρας της Eurosport

( 32 ) Ενώ δέχεται ότι η Eurosport πρέπει να είναι εμπορικά βιώσιμη, η Eurosport Consortium τόνιζε πάντα το γεγονός ότι αποτελεί επέκταση των δραστηριοτήτων των μελών της και, σαν τέτοια, αποτελεί δίαυλο που παρέχει δημόσια υπηρεσία . Προς το παρόν, 50 % των προγραμμάτων της Eurosport προέρχονται από υλικό της EBU, εκ των οποίων 34 % είναι παραγωγές των μελών της Eurosport Consortium και 16 % παραγωγή άλλων μελών της EBU . Δίνεται έμφαση στο γεγονός ότι η μετάδοση γίνεται μέσω της Eurosport Consortium, η οποία είναι υπεύθυνη για τον προγραμματισμό των εκπομπών . Οι υπηρεσίες που παρέχει η Sky μέσω των εταιρειών πωλήσεων και παροχής υπηρεσιών έχουν τη μορφή σχέσης υπεργολαβίας . Στη βάση αυτή, η Eurosport απολαμβάνει τα δικαιώματα μέλους της EBU στο μέτρο που εκμπλέκεται το σύστημα της Eurovision . Οι εταιρείες καλωδιακής τηλεδιανομής και οι διοργανωτές αθλητικών εκδηλώσεων ή/και οι πράκτορές τους, ειδικότερα, καλούνται να δεχτούν το χαρακτήρα της Eurosport σαν δημόσιας υπηρεσίας . Έτσι, αναπόφευκτα, οι φορείς αυτοί θεωρούν ότι η υπηρεσία είναι στενά συνδεδεμένη με την EBU και τα μέλη της, περιλαμβανομένων και εκείνων που δεν είναι μέλη της Eurosport Consortium .

( 33 ) Αντίθετα, οι τηλεθεατές τείνουν να συνδέουν στενότερα την Eurosport με τη Sky . Κατά τα εγκαίνιά του, ο δίαυλος διαφημίστηκε ευρύτατα, στο Ηνωμένο Βασίλειο τουλάχιστον, σαν ένας από τους τέσσερις δορυφόρους "Sky" που έθεσε σε λειτουργία η Sky Television μέσω του δορυφόρου Astra. Στην υπόλοιπη Ευρώπη, ο δίαυλος έχει επίσης συνδεθεί στενά με τη Sky Channel, δεδομένου ότι χρησιμοποιούν και οι δύο τον ίδιο καλωδιακό δίαυλο - η Eurosport αντικαθιστά τη Sky Channel μετά τις 18.00 σε ορισμένα καλωδιακά δίκτυα στα οποία η λήψη γίνεται από άλλο δορυφόρο .

Η αγορά

( 34 ) Μέχρι πρόσφατα, οι τηλεθεατές εξαρτώνταν από τους δημόσιους ραδιοτηλεοπτικούς οργανισμούς της χώρας τους για την παρακολούθηση αθλητικών τηλεοπτικών εκπομπών, ενώ η ίδια η τηλεοπτική μετάδοση γινόταν μέσω εθνικών επίγειων δικτύων και οι άδειες λειτουργίας ήταν κατά κανόνα περιορισμένες στους δημόσιους οργανισμούς που έχουν υποχρεώσεις "δημόσιας υπηρεσίας" όσον αφορά την ποιότητα και την ποικιλία των εκπομπών, τα εκπαιδευτιά προγράμματα κ.λπ .

( 35 ) Γενικότερα, ο αθλητισμός θεωρείται ότι εμπίπτει στο πεδίο αυτής της δημόσιας υπηρεσίας - τουλάχιστον η κάλυψη ορισμένων σημαντικών διεθνών εκδηλώσεων, όπως οι ολυμπιακοί αγώνες και οι αγώνες για το παγκόσμιο κύπελλο ποδοσφαίρου και για το ευρωπαϊκό κύπελλο πρωταθλητριών ποδοσφαίρου, μαζί με τις εθνικές αθλητικές εκδηλώσεις που ενδιαφέρουν ιδιαίτερα το κοινό της κάθε χώρας . Ορισμένοι τηλεοπτικοί οργανισμοί έχουν επιλέξει να προβάλλουν τον αθλητισμό, ή τουλάχιστον ορισμένες εκδηλώσεις, περισσότερο από άλλους . Πάντως, σε κάθε περίπτωση, η εκτεταμένη κάλυψη των εκδηλώσεων αυτών περιορίζεται λόγω της υποχρέωσης να μεταδίδουν και άλλου είδους εκπομπές .

( 36 ) Συγχρόνως, πάντως, το μονοπώλιο που διέθεταν οι εθνικοί ραδιοτηλεοπτικοί οργανισμοί τους παρείχε τη δυνατότητα να εξασφαλίζουν αποκλειστικά, και συνήθως μακροπρόθεσμα, δικαιώματα για τη μετάδοση αθλητικών εκδηλώσεων, ιδιαίτερα εφόσον η σχετική διαπραγμάτευση είχε γίνει μέσω της EBU . Επιπλέον, το σύστημα Eurovision εξασφαλίζει στα μέλη του τη δυνατότητα ελεύθερης λήψης των προγραμμάτων που μεταδίδονται στο έδαφος άλλων κρατών μελών, καθώς και άλλα προνόμια . Τα ποσά που καταβάλλονται για τα δικαιώματα αυτά είχαν διατηρηθεί σε σχετικά χαμηλά επίπεδα, λόγω του ότι οι διοργανωτές αθλητικών εκδηλώσεων φρόντιζαν περισσότερο να εξασφαλίζουν την τηλεοπτική τους κάλυψη προκειμένου να προσελκύσουν χορηγούς και για την ευρύτερη προβολή των εκδήλωσεων μέσω της τηλεόρασης .

( 37 ) Τα τελευταία χρόνια, η τεχνική πρόοδος είχε σαν αποτέλεσμα τη δημιουργία της καλωδιακής και δορυφορικής τηλεόρασης - δηλαδή οι τηλεοπτικές μεταδόσεις γίνονται μέσω δορυφόρου προς ορισμένες εταιρείες τηλεδιανομής, οι οποίες έχουν συνάψει συμβάσεις λήψης και διανομής των σχετικών προγραμμάτων στους θεατές συγκεκριμένης γεωγραφικής περιοχής . Αυτό, σε συνδυασμό με την προοδευτική κατάργηση των περιοριστικών ρυθμίσεων στον τομέα των τηλεοπτικών μεταδόσεων που πραγματοποιήθηκε σε ορισμένα κράτη μέλη, οδήγησε στη δημιουργία σειράς εμπορικών ραδιοτηλεοπτικών οργανισμών . Αυτοί λειτουργούν σε τοπική, εθνική ή διακρατική κλίμακα και προσφέρουν είτε ποικίλο πρόγραμμα, που περιλαμβάνει και αθλητικές εκπομπές, είτε περισσότερο εξειδικευμένο πρόγραμμα, όπως αθλητικές, καλλιτεχνικές ή παιδικές εκπομπές, κινηματογραφικές ταινίες κ.λπ .

( 38 ) Το πλέον πρόσφατο τεχνικό επίτευγμα ήταν η απευθείας εκπομπή μέσω δορυφόρου, η οποία επιτρέπει άμεση λήψη των δορυφορικών εκπομπών με μικρές ιδιωτικές παραβολικές κεραίες που τοποθετούνται για το σκοπό αυτό . Τόσο η Eurosport aοσο και η Screensport λειτουργούν στη βάση αυτή και εκπέμπουν διακρατικά στο μεγαλύτερο μέρος της Ευρώπης . Πάντως, και για τις δύο παραμένει σήμερα ουσιαστικό να έχουν πρόσβαση στους τηλεθεατές μέσω των εταιρειών καλωδιακής τηλεδιανομής, ιδιαίτερα σε χώρες που χρησιμοποιούν ευρύτατα την καλωδιακή μετάδοση, μέχρις ότου αναπτυχθεί η αγορά δορυφορικής τηλεόρασης .

( 39 ) Όλοι οι εμπορικοί ραδιοτηλεοπτικοί οργανισμοί χρηματοδοτούνται κυρίως από τα διαφημιστικά έσοδα, παρ' όλο που ορισμένοι ζητούν, επιπλέον, την καταβολή συνδρομής . Συνεπώς, ανταγωνίζονται μεταξύ τους όσον αφορά τα διαφημιστικά έσοδα, τα οποία εξαρτώνται από το ποσοστό ακροαματικότητας των εκπομπών τους . Τα ποσοστά αυτά, με τη σειρά τους, εξαρτώνται από το ενδιαφέρον που παρουσιάζουν οι εκπομπές τους καθώς και ο προγραμματισμός τους από τους σχετικούς σταθμούς .

(40 ) Οι δημόσιοι ραδιοτηλεοπτικοί οργανισμοί δεν έχουν μείνει ανεπηρέαστοι από την ιδιωτική τηλεόραση - έστω και αν δεν βρίσκονται στο ίδιο επίπεδο, οικονομικά εξαρτώνται από τα διαφημιστικά έσοδα . Αντίθετα, όλοι προσπαθούν να εξασφαλίσουν τα υψηλότερα δυνατά ποσοστά ακροαματικότητας, ακόμα και σε περιπτώσεις που πρέπει να πληρούνται και άλλοι όροι λειτουργίας .

( 41 ) Ο αθλητισμός είναι ένας τομέας για τον οποίο έδειξαν ιδιαίτεριο ενδιαφέρον αρκετοί νέοι ραδιοτηλεοπτικοί οργανισμοί - είτε στα πλαίσια των διαύλων γενικής ψυχαγωγίας είτε των ειδικευμένων στα αθλητικά προγράμματα . Τα ποσοστά ακροαματικότητας μπορεί να είναι πολύ υψηλά για ορισμένες εκδηλώσεις και παρουσιάζουν επίσης ενδιαφέρον για τους εμπορικούς χορηγούς . Οι εθνικοί ιδιωτικοί δίαυλοι μπορούν να επιλέγουν τις εκδηλώσεις που παρουσιάζουν ιδιαίτερο ενδιαφέρον για το κοινό της αντίστοιχης χώρας, ενώ οι διακρατικοί σταθμοί ενδιαφέρονται για το γεγονός ότι οι αθλητικές εκπομπές περισσότερο από όλες τις άλλες ξεπερνούν τα γλωσσικά σύνορα, γεγονός που τις καθιστά ιδιαίτερα κατάλληλες για διακρατική ματάδοση και διαφήμιση . Κατά συνέπεια, οι δημόσιοι ραδιοτηλεοπτικοί οργανισμοί έχουν, προοδευτικά, αντιμετωπίσει ανταγωνισμό στην απόκτηση των δικαιωμάτων μετάδοσης ορισμένων αθλητικών εκδηλώσεων . Συγχρόνως, οι διοραγωτές των εκδηλώσεων αυτών ή οι πράκτορές τους συνειδητοποιούν όλο και περισσότερο την αξία των εκπομπών αυτών και οι τιμές αυξάνονται ανάλογα . Επιπλέον, παρατηρήθηκε αυξανόμενη τάση "διαλογής" των ίδιων των δικαιωμάτων, δηλαδή διάκριση μεταξύ, για παράδειγμα, των δικαιωμάτων επίγειων, καλωδιακών ή/και δορυφορικών μεταδόσεων, του κατά πόσο μπορεί να γίνει "ζωντανή" μετάδοση ή σε μαγνητοσκόπηση, ή/και του κατά πόσο επιτρέπεται εκτεταμένη κάλυψη ή μετάδοση ορισμένων μόνο αποσπασμάτων καθώς και πώληση αυτών των διαφόρων δικαιωμάτων μεμονωμένα .

( 42 ) Σήμερα, ορισμένοι εθνικοί ιδιωτικοί σταθμοί που προσφέρουν προγράμματα γενικής ψυχαγωγίας περιλαμβάνουν σ' αυτά αρκετές αθλητικές εκπομπές που απευθύνονται στους τηλεθεατές διαφόρων κρατών μελών . Σημαντικότεροι μεταξύ αυτών είναι η SAT 1 και η RTL Plus στη Γερμανία, όπως και η Canal Plus, η La Cinq και η Μ6 στη Γαλλία . Ορισμένοι απ' αυτούς τους διαύλους υπερθεμάτισαν την EBU σε ειδικές αθλητικές εκδηλώσεις . Επιπλέον η UFA, μέλος του ομίλου Bertelsmann, αγόρασε για όλον τον κόσμο, με εξαίρεση το Ηνωμένο Βασίλειο, τα δικαιώματα για το Wimbledon, που μεταδιδόταν προηγουμένως στα πλαίσια της Eurovision .

( 43 ) Ένα δορυφορικό εμπορικό κανάλι ειδικευμένο στις αθλητικές εκπομπές άρχισε τη λειτουργία του στην Αγγλία κατά τη διάρκεια του Μαΐου 1990 ( British Satellite Broadcasting ). Στις 10 Νοεμβρίου 1990, η εταιρεία αυτή συμφώνησε να συγχωνευθεί με τη Sky δημιουργώντας νέα επιχείρηση, την British Sky Broadcasting . Σήμερα προτείνεται η προσφορά από την εν λόγω εταιρεία ενός διαύλου αθλητικών εκπομπών ( Sky Sports ) απευθείας στο Ηνωμένο Βασίλειο, ενώ το κανάλι Eurosport θα απευθύνεται στο κοινό της ηπειρωτικής Ευρώπης . Υπάρχουν σχέδια για ένα παρόμοιο κανάλι στη Γαλλία ( Sport-2-3 ).

( 44 ) Οι διακρατικοί αθλητικοί δορυφορικοί δίαυλοι περιορίζονται σήμερα στις Screensport και Eurosport . Δεδομένου ότι και οι δύο μεταδίδονται μέσω του δορυφόρου Astra, καλύπτουν την ίδια γεωγραφική ζώνη, η οποία, καταρχήν, περιλαμβάνει όλα τα κράτη μέλη της Κοινότητας .

( 45 ) Παρ' όλα αυτά, πολλοί διοργανωτές αθλητικών εκδηλώσεων ή/και οι πράκτορές τους έχουν επιδιώξει να διατηρήσουν τις σχέσεις τους με τους δημόσιους ραδιοτηλεοπτικούς οργανισμούς, ορισμένοι από τους οποίους είναι καθιερωμένοι όσον αφορά την ποιότητα των αθλητικών εκδηλώσεων που αναμεταδίδουν και μπορούν να εξασφαλίζουν την εθνική κάλυψη των εκδηλώσεων της χώρας τους . Επιπλέον, το σύστημα της Eurovision - το οποίο επιτρέπει στους αθλητικούς διοργανωτές ή στους πράκτορές τους να διαπραγματεύονται τα δικαιώματα πώλησης για ορισμένες χώρες ή για το σύνολο της περιοχής που καλύπτει η Eurovision μέσω ενός και μόνο οργανισμού, της EBU, και εξασφαλίζει την κάλυψη μιας εκδήλωσης σε όλα τα μέλη της EBU που επιθυμούν να συμμετάσχουν - απλοποιεί κατά πολύ τη διαδικασία διαπραγμάτευσης/πώλησης ( παρά την αρνητική επίπτωση που έχει για τους ανταγωνιστές εκτός συστήματος ). Εν πάση περιπτώσει, η EBU σήμερα εξακολουθεί να διατηρεί τα αποκλειστικά δικαιώματα για αρκετές σημαντικές διεθνείς εκδηλώσεις ( βλέπε παράρτημα ), οι συμβάσεις των οποίων δεν έχουν ακόμη λήξει .

( 46 ) Επιπλέον, ενώ ο αυξανόμενος ανταγωνισμός από τους ιδιωτικούς τηλεοπτικούς σταθμούς έχει οδηγήσει στο να μετακινηθεί η μετάδοση ορισμένων σημαντικών εκδηλώσεων, που παραδοσιακά ανήκε στα μέλη της EBU, στα χέρια των ιδιωτικών τηλεοπτικών σταθμών, περιλαμβανομένου και του ανοιχτού πρωταθλήματος αντισφαίρισης του Wimbledon, στην πράξη η EBU συνεχίζει να αποκτά δικαιώματα για άλλα μεγάλα γεγονότα . Για παράδειγμα, η EBU aεχει εξασφαλίσει τα δικαιώματα και για τους θερινούς και για τους χειμερινούς ολυμπιακούς αγώνες που πρόκειται να διεξαχθούν το 1992 . Έχει επίσης αγοράσει τα διακιώματα για τους ποδοσφαιρικούς αγώνες του παγκοσμίου κυπέλλου μέχρι το 1988, καθώς και τα δικαιώματα για το ευρωπαϊκό πρωτάθλημα ποδοσφαίρου και τους τελικούς αγώνες για το κύπελλο Ευρώπης .

(47 ) Η Screensport ισχυρίζεται ότι η δημιουργία της Eurosport aεχει οξύνει τα προβλήματα που αντιμετώπιζε για την απόκτηση των δικαιωμάτων μετάδοσης σημαντικών αθλητικών εκδηλώσεων και ιδιαίτερα των ευρωπαϊκών -εθνικών και διεθνών - που θα επιθυμούσε να προβάλει στο δικό της διακρατικό δίαυλο . Η Eurosport aεχει απευθείας πρόσβαση στα προγράμματα που παράγονται από τα μέλη της EBU ( και τα μέλη και τα μη μέλη της Eurosport Consortium ), ενώ η Screensport δεν διαθέτει τέτοιου είδους πρόσβαση, δεδομένου ότι δεν είναι συνδεδεμένη με το δίκτυο της Eurovision . Αυτό αποτελεί επίσης διάκριση έναντι της Screensport, που την εμποδίζει να μεταδίδει περισσότερες ευρωπαϊκές αθλητικές εκπομπές, όπως θα ήθελε . Ιδιαίτερα ανησυχητικό από την άποψη αυτή είναι το γεγονός ότι η Eurosport μπορεί να μεταδίδει "ζωντανά" εκδηλώσεις, είτε συγχρόνως με ένα ή περισσότερα μέλη της Eurosport Consortium είτε και μόνη της ( το μέλος της Consortium μπορεί αντιθέτως να επιλέξει τη μετάδοση των σημαντικότερων αποσπασμάτων ). Πράγματι, η Eurosport Consortium aεχει αναγνωρίσει ότι μπορεί να υπάρξει μεταξύ αυτής και της Eurosport ορισμένος συντονισμός των προγραμμάτων .

( 48 ) Με βάση τα προαναφερόμενα, η Screensport ισχυρίζεται ότι τα καλωδιακά δίκτυα δεν μπορεί παρά να ευνοούν την Eurosport σε σχέση με την ίδια - περιλαμβανομένων και των δικτύων των χωρών όπου δεν υπάρχουν μέλη της Consortium . Το πρόβλημα αυτό έχει οξυνθεί λόγω της πολιτικής που ακολουθεί η Sky να αντικαθιστά κάθε βράδυ τη Sky Channel με την Eurosport στα καθιερωμένα δίκτυα, και να επιδιώκει την πλήρη αντικατάσταση από την Eurosport aοταν λήξει η ισχύς των σχετικών συμβάσεων .

( 49 ) Αντιθέτως, η Sky ισχυρίζεται ότι η δημιουργία της Eurosport μάλλον ευνοεί τον ανταγωνισμό, δεδομένου ότι οι καταναλωτές επωφελούνται από την ύπαρξη νέου διαύλου που εξειδικεύεται στις αθλητικές εκπομπές και επιτρέπει την πληρέστερη κάλυψη των αθλητικών εκδηλώσεων, απευθείας ή ίσως σε καλύτερη ώρα και, ενδεχομένως, σε συνδυασμό με τον εθνικό δίαυλο ( για παράδειγμα αναμετάδοση των πρώτων φάσεων ενός αγώνα στην Eurosport και των τελικών φάσεων στον εθνικό δίαυλο ). Επιπλέον, οι τηλεθεατές μπορούν να βλέπουν -ίσως για πρώτη φορά - ορισμένες νέες εκδηλώσεις, τις οποίες προηγουμένως παρακολουθούσαν μόνο θεατές από άλλα κράτη .

ΙΙ . ΝΟΜΙΚΗ ΕΚΤΙΜΗΣΗ

Άρθρο 85

παράγραφος 1

( 50 ) Τα μέρη που αφορά η υπόθεση αυτή είναι επιχειρήσεις κατά την έννοια του άρθρου 85 παράγραφος 1 .

( 51 ) Η βασική συμφωνία για τη δημιουργία του διακρατικού δορυφορικού τηλεοπτικού διαύλου για τη μετάδοση αθλητικών εκπομπών "Eurosport" είναι η συμφωνία μετόχων που υπογράφηκε μεταξύ της Sky και της Eurosport Consortium στις 23 Δεκεμβρίου 1989 και βάσει της οποίας, μεταξύ άλλων, δημιουργείται η "εταιρεία παροχής υπηρεσιών ". Πάντως, τα λεπτομερή στοιχεία για τη λειτουργία του διαύλου και για τα δικαιώματα και τις υποχρεώσεις των μελών που συμμετέχουν στη συμφωνία υπάρχουν μόνο σε σειρά συμφωνιών που έχουν υπογραφεί :

i ) μεταξύ 17 μελών της EBU που υπέγραψαν τη συμφωνία Eurosport Consortium και

ii ) μεταξύ της Eurosport Consortium και της Sky aη/και επιχειρήσεων από τον όμιλο Sky, μαζί με την εγγύηση που παρέχει η ΝΙ, μητρική της Sky . Αυτές αποτελούν συμφωνίες με την έννοια του άρθρου 85 παράγραφος 1 .

( 52 ) Συνολικά οι συμφωνίες αυτές έχουν ως αντικείμενο ή/και ως αποτέλεσμα τον περιορισμό και τη νόθευση του ανταγωνισμού :

i ) μεταξύ των συνεταίρων της κοινής επιχείρησης, στο βαθμό που είναι ή/και θα μπορούσε να είναι στο μέλλον ανταγωνιστές στην αγορά τηλεοπτικών μεταδόσεων για αθλητικές εκπομπές

και

ii ) με τρίτους οι οποίοι μεταδίδουν αθλητικές εκπομπές, κυρίως με διακρατικούς διαύλους που εξειδικεύονται στις αθλητικές εκπομπές .

Όσον αφορά το σημείο i )

( 53 ) Προτού δημιουργηθούν οι τέσσερις δορυφορικοί δίαυλοι, περιλαμβανομένης και της Eurosport, στο Ηνωμένο Βασίλειο και άλλες ευρωπαϊκές χώρες ( υπήρχαν ορισμένοι δίαυλοι εκτός του Ηνωμένου Βασιλείου ), η Sky ( τότε Satellite Television plc ) είχε ήδη θέσει σε λειτουργία το διακρατικό δορυφορικό και καλωδιακό τηλεοπτικό σταθμό Sky Channel που μετέδιδε το πρόγραμμά του στους θεατές του Ηνωμένου Βασιλείου και τεσσάρων άλλων κρατών μελών της Κοινότητας ( Βέλγιο, Γερμανία, Ιρλανδία και Κάτω Χώρες ).

( 54 ) Παρ' όλο που ο δίαυλος μετέδιδε γενικά ψυχαγωγικά προγράμματα, περιλάμβανε σ' αυτά και μετάδοση ορισμένων αθλητικών εκδηλώσεων και η Sky προσπαθούσε με κάθε τρόπο να εξασφαλίσει δικαιώματα για τις εκδηλώσεις αυτές προκειμένου να συμπεριληφθούν στο δίαυλο . Επιπλέον, εφόσον αποφάσισε να αρχίσει τις απευθείας μεταδόσεις μέσω δορυφόρου, ήταν γενικότερα γνωστό ότι η Sky σχεδίαζε τη δημιουργία διαύλου ειδικευμένου στα αθλητικά προγράμματα . Έτσι, ενώ θεωρούσαν τη Sky σαν ενδεχόμενο εταίρο στη δική τους επιχείρηση, τα ενδιαφερόμενα μέλη της EBU - εν συνεχεία Eurosport Consortium - όχι μόνο γνώριζαν τα προσόντα της Sky σαν εταιρείας με εμπειρία στις διακρατικές τηλεοπτικές μεταδόσεις μέσω δορυφόρου, περιλαμβανομένων και των αθλητικών εκπομπών, αλλά και το γεγονός ότι η Sky μπορούσε να γίνει άμεσος ανταγωνιστής σαν διακρατικό εμπορικό δορυφορικό κανάλι με ειδίκευση στα αθλητικά προγράμματα . Η Sky, από την πλευρά της, πρέπει να γνώριζε ότι, κατά τη δημιουργία τέτοιου δικού της διαύλου, θα αντιμετώπιζε τα ίδια προβλήματα με τη Screensport, για παράδειγμα, κατά την απόκτηση υλικού αθλητικών προγραμμάτων σε ανταγωνισμό με την EBU aη αδειών εκμετάλλευσης από την ίδια την EBU .

( 55 ) Ένα Concortium από μέλη της EBU, όπως το concortium της Eurosport, είναι δυνατόν να θεωρηθεί από την πλευρά του ως ενδεχόμενος ανταγωνιστής της Sky, δεδομένου ότι ήταν σίγουρο πως μέλη της EBU σχεδίαζαν την ίδρυση διακρατικού διαύλου για αθλητικές εκδηλώσεις . Το γεγονός ότι είχε ληφθεί η απόφαση να γίνει αυτό σε συνεργασία με άλλη επιχείρηση δεν μεταβάλλει την κατάσταση . Στο σημείο αυτό πρέπει να ληφθεί υπόψη ότι, εκτός από τη Sky, προσφέρθηκαν για μια τέτοια συνεργασία άλλες τρεις επιχειρήσεις . Καμία όμως εξ αυτών των λοιπών επιχειρήσεων, εξ όσων ήταν γνωστά την εποχή εκείνη, δεν ασκούσε ή σχεδίαζε τη λειτουργία αθλητικού διαύλου .

( 56 ) Συνεπάγεται λοιπόν ότι κάθε προσπάθεια της Sky να προσφέρει υποκατάστατο ανταγωνισμό στην Eurosport aηταν αδύνατη και επίσης ότι οποιοσδήποτε πιθανός ανταγωνισμός μεταξύ των δύο συνεταίρων στο επίπεδο ανταγωνιστικών διακρατικών δορυφορικών τηλεοπτικών σταθμών εξαλείφθηκε εξαιτίας της συμφωνίας τους για την από κοινού δημιουργία της Eurosport .

Όσον αφορά το σημείο ii )

( 57 ) Η Sky τόνισε ότι η Eurosport δεν είναι παρά ένας από τους πολλούς τηλεοπτικούς διαύλους στα προγράμματα των οποίων περιλαμβάνονται αθλητικές εκπομπές, καθώς και ότι προγραμματίζεται για το άμεσο μέλλον η δημιουργία νέων, περιλαμβανομένων και ορισμένων διαύλων που προβάλλουν αποκλειστικά αθλητικές εκπομπές . Υπό τις συνθήκες αυτές, η Sky και η Consortium ισχυρίζονται και οι δύο ότι η ύπαρξη των δικών τους διαύλων δεν μπορεί να έχει περιοριστικά αποτελέσματα στην αγορά, αλλά αντίθετα ευνοεί πλήρως τον ανταγωνισμό και αποτελεί κίνητρο για τη δημιουργία άλλων διαύλων .

( 58 ) Σχετικά, είναι ουσιώδες να εξεταστεί λεπτομερέστερα η αγορά αθλητικών τηλεοπτικών προγραμμάτων . Πρώτο, υπάρχουν οι δημόσιοι τηλεοπτικοί οργανισμοί, οι οποίοι υποχρεούνται να μεταδίδουν τις σημαντικότερες εκδηλώσεις ή τουλάχιστον σχετικά αποσπάσματα, καθώς και αθλητικά γεγονότα που παρουσιάζουν μεγάλο ενδιαφέρον για το κοινό της χώρας τους, περιλαμβανομένων και αθλημάτων που δεν ενδιαφέρουν παρά μία μειοψηφία των θεατών . Οι οργανισμοί αυτοί έχουν ένα καθιερωμένο εθνικό κοινό, το οποίο αναμένει να περιλαμβάνονται στην εθνική τηλεόραση οι εν λόγω αναφερόμενες αθλητικές εκπομπές .

( 59 ) Οι νέοι εθνικοί εμπορικοί τηλεοπτικοί δίαυλοι έχουν αναγνωρίσει ότι ορισμένα αθλητικά γεγονότα έχουν υψηλή ακροαματικότητα στο εγχώριο κοινό τους -και, κατά συνέπεια, διαφημιστικά έσοδα - και συνεπώς επιδιώκουν να εκμεταλλευτούν την αγορά αυτή αγοράζοντας τα δικαιώματα ορισμένων αθλητικών εκδηλώσεων προκειμένου να προσελκύσουν τους εγχώριους τηλεθεατές σε βάρος των δημόσιων τηλεοπτικών οργανισμών . Οι διακρατικοί εμπορικοί δίαυλοι που μεταδίδουν γενικά ψυχαγωγικά προγράμματα μπορεί επίσης να επιδιώξουν τη μετάδοση αθλητικών εκδηλώσεων για τον ίδιο σκοπό, δεδομένου ότι ο αθλητισμός στους διαύλους αυτούς παρουσιάζει το ιδιαίτερο ενδιαφέρον ότι υπερβαίνει τα γλωσσικά σύνορα . Οι δίαυλοι αυτοί, πάντως, μπορεί να διαλέξουν να μην προβάλουν τις ίδιες αθλητικές εκδηλώσεις με τους εθνικούς εμπορικούς διαύλους, αλλά αντίθετα να επιλέξουν εκείνες που έχουν ευρύτερη διεθνή απήχηση .

( 60 ) Οι διακρατικοί δίαυλοι που μεταδίδουν εξ ολοκλήρου αθλητικές εκπομπές δεν μπορούν να υιοθετήσουν αυτή την επιλεκτική στρατηγική . Αντίθετα, οφείλουν να καλύπτουν ευρύ φάσμα αθλητικών εκδηλώσεων, περιλαμβανομένης, κατά το δυνατό, της πλέον εκτεταμένης κάλυψης των περισσότερων αθλητικών εκδηλώσεων που ενδιαφέρουν το πιθανό τους ακροατήριο ( περιλαμβανομένων και μειοψηφιών ), λαμβάνοντας υπόψη ότι η οικονομική τους βιωσιμότητα εξαρτάται από τα διαφημιστικά τους έσοδα ( ή/και ενδεχομένως τις συνδρομές ) σαν αποτέλεσμα της υψηλής ακροαματικότητας . Σήμερα, μόνο δύο διακρατικοί εμπορικοί τηλεοπτικοί δίαυλοι λειτουργούν, και συγκεκριμένα η Screensport και η Eurosport . Δεδομένου ότι και οι δύο εκπέμπουν μέσω του δορυφόρου Astra, είναι άμεσοι ανταγωνιστές για το κοινό της ίδιας γεωγραφικής περιοχής . Συνεπώς, ανταγωνίζονται για το ίδιο είδος υλικού προγραμμάτων, τους ίδιους χορηγούς καθώς και τους ίδιους διαφημιστές . Επιπλέον, επιδιώκουν και οι δύο να επιτύχουν σε ένα νέο τομέα - δηλαδή στην άμεση αγορά δορυφορικής τηλεόρασης . Πάντως, έως ότου αναπτυχθεί η αγορά αυτή, και οι δύο πρέπει να απευθύνονται σε όσο το δυνατόν ευρύτερο κοινό μέσω των εταιρειών καλωδιακής τηλεδιανομής .

( 61 ) Συγκρίνοντας τη θέση της Eurosport με τη Screensport και άλλους μελλοντικούς διακρατικούς εμπορικούς τηλεοπτικούς δορυφορικούς διαύλους με εξειδίκευση στα αθλητικά προγράμματα, οι όροι της δημιουργίας κοινής επιχείρησης θέτουν σαφώς σε πλεονεκτική θέση την πρώτη έναντι της δεύτερης . Πρώτον, όσον αφορά το υλικό των προγραμμάτων, η Eurosport aεχει ελεύθερη πρόσβαση σε όλα τα προγράμματα που παράγουν ή αγοράζουν τα μέλη της Eurosport Concortium, περιλαμβανομένων και των προγραμμάτων τα οποία αγοράζουν μέσω του συστήματος Eurovision από άλλα μέλη της EBU που δεν είναι μέλη της Concortium . Κανένας άλλος σταθμός δεν έχει προτεραιότητα ως προς την πρόσβαση στα προγράμματα αυτά, ούτε ακόμα μέσω ειδικών αδειών εκμετάλλευσης που χορηγεί η EBU aη/και τα μέλη της ( βλέπε σημείο 63 ). Στις συμφωνίες για τη δημιουργία της κοινής επιχείρησης περιλήφθηκε κατάλογος αθλητικών εκδηλώσεων στις οποίες ή EBU aη/και τα μέλη της έχουν ήδη αποκλειστικά "συνήθη" ή "παγκόσμια" διακαιώματα ( όπως ορίζονται σ' αυτές ) - όπου περιλαμβάνονται και ορισμένα μείζονα διεθνή αθλητικά γεγονότα . Η Eurosport aεχει δικαίωμα να επιλέγει από τον κατάλογα αυτό -σε συνάρτηση με τα μετέπειτα αποκτώμενα δικαιώματα - τα αθλητικά γεγονότα που επιθυμεί να περιλάβει στις εκπομπές της . Μπορεί επίσης να επιλέξει ελεύθερα την έκταση της κάλυψης που θα δώσει και, κάτι που είναι ιδιαίτερα σημαντικό, το κατά πόσον θα μεταδώσει τα προγράμματα απευθείας ή μαγνητοσκοπημένα . Μπορεί να προβεί στην ενέργεια αυτή ανεξάρτητα από τα ίδια τα μέλη της Consortium, aη μπορεί να επιλέξει να συντονίσει μαζί τους τον προγραμματισμό της εν λόγω εκπομπής .

( 62 ) Σ' αυτό το πλαίσιο πρέπει να υπενθυμιστεί ότι τα μέλη της EBU διαφύλαγαν την αποκλειστικότητα όλων των δικαιωμάτων για τα ζωντανά αθλητικά προγράμματα που παράγονταν ή είχαν αποκτηθεί από τα μέλη τους . Βάσει των συμφωνιών που αποτελούν αντικείμενο της παρούσας απόφασης, το κανάλι Eurosport περιλαμβάνεται σ' αυτό το σύστημα .

( 63 ) Σε αντίθεση με το Eurosport, οι τρίτοι, μπορούν να αποκτήσουν περιορισμένη πρόσβαση στο υλικό της Eurovision μέσω αδειών εκμετάλλευσης που χορηγεί η EBU aη μεμονωμένα μέλη, ενώ η προτεραιότητα για τη "ζωντανή" μετάδοση εκπομπών παρέχεται σ' αυτούς που συμμετέχουν στο σύστημα της Eurovision . Περαιτέρω άδειες παρέχονται γενικώς μόνο για ετεροχρονισμένες εκπομπές και με την επιβολή εμπάργκο και διάφορων άλλων περιοριστικών όρων ως προς την ημέρα και την ώρα της εκπομπής, καθώς και σχετικά με τη διάρκειά της . Η Eurosport aομως έχει άμεση πρόσβαση σε όλα τα προγράμματα της EBU χωρίς κανένα περιορισμό . Αυτό πράγματι στερεί τους τρίτους ( ιδιαίτερα τους διακρατικούς τηλεοπτικούς διαύλους και τους διαύλους που μεταδίδουν απευθείας μέσω δορυφόρου σε εθνικό επίπεδο ή από το δορυφόρο προς τους καλωδιακούς διαύλους ) από την πρόσφορη ευκαιρία να ανταγωνιστούν με την Eurosport για τα προγράμματα αυτά, ιδιαίτερα όσον αφορά τις "ζωντανές" μεταδόσεις .

( 64 ) Επιπλέον, η Eurosport aεχει ελεύθερη και δωρεάν πρόσβαση στο σήμα μετάδοσης των ανωτέρω προγραμμάτων από τη χώρα υποδοχής -με τον ίδιο τρόπο όπως όλα τα άλλα μέλη της EBU στα πλαίσια του συστήματος αμοιβαιότητας της Eurovision . Στους άλλους ιδιωτικούς αθλητικούς διαύλους δεν γίνεται καμία ανάλογη παραχώρηση, και υποχρεούνται πάντα να καταβάλλουν δικαιώματα για το σήμα αυτό ή να το παρέχουν τα ίδια .

( 65 ) Δεύτερον, όσον αφορά την αγορά των δικαιωμάτων για τη μετάδοση αθλητικών εκδηλώσεων, σημαντικό στόχο της Eurosport, όσον αφορά τα ενδιαφερόμενα μέλη της EBU, αποτελεί η βελτίωση της συλλογικής διαπραγματευτικής θέσης των μελών της EBU σε σχέση με σειρά διεθνών αθλητικών εκδηλώσεων . Αυτό τους επιτρέπει να προβαίνουν σε γενική συμφωνία που αφορά εκδηλώσεις οι οποίες, μολονότι δεν παρουσιάζουν ιδιαίτερο ενδιαφέρον για πολλούς εθνικούς δημόσιους τηλεοπτικούς οργανισμούς, αποτελούν χρήσιμο υλικό προγράμματος για διαύλους που ειδικεύονται στα αθλητικά . Κατά τη γνώμη της Επιτροπής, η πολιτική της από κοινού αγοράς που εφαρμόζει η EBU μέσω του συστήματος της Eurovision προσφέρει ήδη στα μέλη της EBU ορισμένη δύναμη στην αγορά . Αυτό συμβαίνει παρά το γεγονός ότι οι ιδιωτικοί σταθμοί μπόρεσαν να υπερθεματίσουν την EBU για ορισμένες εκδηλώσεις . Ακόμη και αν η δύναμη που η EBU κατέχει σήμερα στην αγορά φαίνεται μειωμένη σε σχέση με την προηγούμενη θέση της, συνεχίζει να αποτελεί ισχυρό παράγοντα με προνομιακή θέση στην αγορά για την απόκτηση δικαιωμάτων στα προγράμματα, και ενδέχεται να διατηρήσει το χαρακτήρα αυτό κατά τα επόμενα χρόνια . Για τα μέλη ενός τέτοιου οικονομικού παράγοντα, η ενίσχυση όχι μόνο της δικής τους θέσης, αλλά ακόμα και της θέσης ενός πιθανού ανταγωνιστή ( Sky ), με συμφωνίες μεγάλης διάρκειας, ευνοώντας τη δημιουργία ενός διακρατικού ιδιωτικού δορυφορικού διαύλου που ασχολείται αποκλειστικά με τη μετάδοση αθλητικών εκδηλώσεων, δεν μπορεί παρά να περιορίσει τις δυνατότητες των τρίτων, ιδιαίτερα των ανεξάρτητων διακρατικών αθλητικών διαύλων, να ανταγωνίζονται σε ίση μοίρα με την Eurosport στην αγορά δικαιωμάτων καλωδιακής μετάδοσης εκπομπών από την EBU .

( 66 ) Τρίτον, ο στενός σύνδεσμος μεταξύ του καναλιού της Eurosport και της EBU μέσω του Eurosport Consortium -και, κατά συνέπεια, η πρόσβασή της στα προγράμματα της Eurovision - αποτελεί παράγοντα που ευννοεί τη Eurosport aεναντι των άλλων διακρατικών αθλητικών διαύλων, εφόσον πρόκειται για εταιρείες καλωδιακής τηλεδιανομής που επιλέγουν τον ή τους αθλητικούς διαύλους που θα επιθυμούσαν να περιλάβουν στα δίκτυά τους . Μέχρις ότου αναπτυχθεί η αγορά παραβολικών κεραιών, είναι πολύ πιθανό οι εταιρείες καλωδιακής τηλεδιανομής να διαδραματίσουν καθοριστικό ρόλο στη διατήρηση της οικονομικής βιωσιμότητας των διακρατικών δορυφορικών διαύλων των εξειδικευμένων στα αθλητικά προγράμματα -προκειμένου να εξασφαλίσουν υψηλά ποσοστά ακροαματικότητας, για να επιτύχουν αρκετά έσοδα από τις διαφημίσεις ώστε να εξακολουθήσουν τη λειτουργία τους . Από την άποψη αυτή, οι εταιρείες καλωδιακής τηλεδιανομής προσελκύστηκαν από το χαρακτήρα δημόσιου οργανισμού που ισχυρίζεται ότι έχει η Eurosport . Αρκετοί από αυτούς δέχθηκαν επίσης την καθημερινή αντικατάσταση της Sky Channel από την Eurosport στις συμβάσεις που συνήψαν με τη Sky - επιτρέποντας πολύ γρήγορα στην Eurosport να έχει άμεση πρόσβαση σε πολύ μεγάλο αριθμό τηλεθεατών .

Συνέπειες στις συναλλαγές μεταξύ των κρατών μελών

( 67 ) Δεδομένου του διακρατικού χαρακτήρα της Eurosport της οποίας τα προγράμματα μεταδίδονται είτε απευθείας με δορυφόρο είτε μέσω καλωδιακής διανομής στο μεγαλύτερο μέρος της δυτικής Ευρώπης, και περιλαμβάνουν αθλητικές εκπομπές για εκδηλώσεις οι οποίες πραγματοποιούνται σε πολλά μέρη του κόσμου και τα δικαιώματα των οποίων έχει αγοράσει όμιλος τηλεοπτικών οργανισμών σε πολλές χώρες της δυτικής Ευρώπης, οι προαναφερθέντες περιορισμοί του ανταγωνισμού επηρεάζουν τις συναλλαγές στο σύνολο της κοινής αγοράς . Αυτό ισχύει πολύ περισσότερο δεδομένου ότι οι σχετικές αγορές διαφήμισης παρουσιάζουν έντονα διακρατικά στοιχεία, λόγω του ενδιαφέροντος που εκδηλώνουν σημαντικοί διαφημιστές που ασχολούνται με εισαγωγικές και εξαγωγικές επιχειρήσεις, να προσελκύσουν ισχυρούς πελάτες σε άλλα κράτη μέλη . Το θέμα, επομένως, εμπίπτει στο πεδίο εφαρμογής του άρθρου 85 παράγραφος 1 . Η υπόθεση, πάντως, περιορίζεται στα αποτελέσματα που γίνοται αισθητά μέσα στην ίδια την Κοινότητα .

Άρθρο 90

παράγραφος 2

( 68 ) Η Eurosport Consortium επικαλείται ότι τα μέλη της χρειάζονται το δορυφορικό δίαυλο που δημιουργήθηκε μαζί με τη Sky προκειμένου να εκπληρώσουν τη δημόσια αποστολή τους, δεδομένου ότι ο σκοπός του τηλεοπτικού σταθμού της Eurosport συνίσταται στη μετάδοση διαμέσου της Ευρώπης των περισσοτέρων από τα προγράμματα που παράγονται ή αποκτώνται από μέλη της Consortium . Εξαιτίας της σχέσης που απορρέει από τη συμφωνία στη βάση της οποίας προσφέρονται οι υπηρεσίες της Eurosport Consortium, ο δίαυλος θεωρείται ότι είναι δημόσιος τηλεοπτικός σταθμός ανεξάρτητα από τα εμπορικά κίνητρα της δημιουργίας του . ( Αναφορά γίνεται στην επιθυμία των μελών να καλύψουν τα έξοδα αυτών των αθλητικών προγραμμάτων που πρέπει να παράγουν αλλά τα οποία δεν είναι, κατ' άλλο τρόπο, δυνατόν να τα μεταδώσουν λαμβάνοντας υπόψη τις υποχρεώσεις που τους επιβάλλονται για το γενικό πρόγραμμα ). Για το λόγο αυτό η Eurosport Consortium ισχυρίζεται ότι εφαρμόζεται η εξαίρεση του άρθρου 90 παράγραφος 2, σύμφωνα με την οποία οι επιχειρήσεις που έχουν αναγάγει τη λειτουργία υπηρεσιών γενικού οικονομικού συμφέροντος δεν πρέπει να εμποδίζονται από τους κανόνες του ανταγωνισμού ως προς την εκτέλεση του έργου που τους έχει ανατεθεί .

( 69 ) Αν και τα εθνικά ιδρύματα ραδιοφωνίας πρέπει να θεωρούνται μάλλον ότι παρέχουν υπηρεσίες γενικού οικονομικού συμφέροντος λόγω της αποστολής που τους έχει ανατεθεί από τα κράτη μέλη, είναι εντούτοις πολύ αμφίβολο, δεδομένου του εθνικού χαρακτήρα αυτής της αποστολής, κατά πόσον μπορούν να επεκτείνοται σε διακρατικές συλλογικές δραστηριότητες όπως η Eurosport . Σε κάθε περίπτωση δεν υπάρχει κανένα στοιχείο στην πιθανή εφαρμογή του άρθρου 85 παράγραφος 1 στις συμφωνίες τους της κοινής επιχείρησης με τον όμιλο Sky το οποίο θα τους εμπόδιζε από την εκπλήρωση των σκοπών τους, χωρίς να αναφέρεται ο ήδη καθορισμένος εμπορικός χαρακτήρας της επιχείρησης στην οποία η Sky aεχει εισέλθει για καθαρά οικονομικούς λόγους, παρέχοντας την εξειδίκευσή του στη διοικητική λειτουργία της επιχείρησης καθώς και οικονομική βοήθεια αναμένοντας την απόκτηση κερδών .

Άρθρο 85

παράγραφος 3

Βελτίωση της παραγωγής ή της διανομής των προϊόντων ή προώθηση της τεχνικής ή οικονομικής προόδου

( 70 ) Η Sky ισχυρίζεται ότι η Eurosport βελτιώνει την παραγωγή και τη διανομή στην αγορά από πολλές απόψεις : είναι ένας από τους πρώτους θεματικούς τηλεοπτικούς διαύλους που εκπέμπει εκτός εθνικών συνόρων και προάγει τον αθλητισμό γενικότερα και τα λιγότερο γνωστά αθλήματα ειδικότερα, δημιουργώντας έτσι ένα νέο τηλεοπτικό κοινό και παρέχοντας τη δυνατότητα σε άλλους διαύλους να ακολουθήσουν το παράδειγμά του . Η Sky θεωρεί ότι η τεχνική ή/και οικονομική πρόοδος προωθείται με την αυξημένη χρήση της δορυφορικής τεχνολογίας, την προαγωγή του αθλητισμού καθώς και την αύξηση των επενδύσεων για τον αθλητισμό και των ευκαιριών που προσφέρονται στους χορηγούς, διαφημιστές κ.λπ . Από την πλευρά της η Eurosport Consortium τονίζει το γεγονός ότι η Eurosport παρέχει τη δυνατότητα στα μέλη της να εκμεταλλευτούν όσο το δυνατόν καλύτερα τα δικαιώματα αναμετάδοσης που κατέχουν και να αποσβέσουν έτσι τις επενδύσεις τους . Η Screensport, εντούτοις, απορρίπτει το επιχείρημα αυτό ισχυριζόμενη ότι το ίδιο όφελος θα μπορούσε να επιτευχθεί με την παραχώρηση αδειών εκμετάλλευσης σε περισσότερα μέρη, περιλαμβανομένης και της Screensport, ενώ η Eurosport ισχυρίζεται ότι τείνει να περιορίσει τη διανομή, δεδομένου ότι τα μέλη της EBU προτιμούν να εξακολουθήσουν να παραχωρούν πλεονάζοντα δικαιώματα σε μία μόνο αγορά παρά να υποχρεώνονται, λόγω αυξημένων εμπορικών πιέσεων, να παραχωρούν περισσότερες άδειες εκμετάλλευσης των δικαιωμάτων αυτών ή να μην αγοράζουν από την αρχή δικαιώματα που δεν μπορούν να εκμεταλλευτούν .

( 71 ) Απαντώντας στο επειχείρημα αυτό, η Επιτροπή αναγνωρίζει ότι η Eurosport κατόρθωσε να δημιουργήσει ένα δεύτερο εμπορικό διακρατικό δορυφορικό δίαυλο που εξειδικεύεται στις αθλητικές εκπομπές . Πάντως, αυτό δεν αποτελεί "βελτίωση" με την έννοια του άρθρου 85 παράγραφος 3 εάν, στην πράξη, έχει σαν συνέπεια δυσανάλογο περιορισμό του ανταγωνισμού στη σχετική αγορά ή εάν το ίδιο αποτέλεσμα θα μπορούσε να επιτευχθεί με λιγότερο περιοριστικά μέσα . Επίσης, υπό τις συνθήκες αυτές, δεν "προωθείται" η οικονομική ή τεχνική πρόοδος. Η Επιτροπή θεωρεί ότι είναι ιδιαίτερα σημαντικό για τις νέες, αναπτυσσόμενες βιομηχανίες -που απαιτούν σημαντικές επενδύσεις σε τεχνολογία και ανάπτυξη - να δοθεί προτεραιότητα στην εξασφάλιση ανταγωνισμού που παραμένει σε όλα τα επίπεδα όσο το δυνατόν περισσότερο ανοιχτός προκειμένου να παρέχονται σε όλους όσους πρόκειται να εισέλθουν στην αγορά ίσες ευκαιρίες .

Όφελος για τους καταναλωτές

( 72 ) Μπορεί να υποστηριχθεί, σύμφωνα και με την άποψη των μερών, ότι τουλάχιστον βραχυπρόθεσμα, οι καταναλωτές θα ωφεληθούν από τη δημιουργία νέου διαύλου ειδικευμένου στις αθλητικές εκπομπές, ο οποίος θα τους παρέχει πολύ ευρύτερη κάλυψη των αθλητικών εκδηλώσεων που μεταδίδει η εθνική τηλεόραση είτε απευθείας ή ενδεχομέως σε καλύτερη ώρα και σε συνδυασμό με τον ίδιο τον εθνικό δίαυλο ( π.χ . μετάδοση των προκριματικών ενός αγώνα από το Eurosport και του τελικού από τον εθνικό δίαυλο ). Επιπλέον, ο τηλεθεατής μπορεί να είναι σε θέση να παρακολουθεί -ενδεχομένως για πρώτη φορά - ορισμένες νέες εκδηλώσεις τις οποίες προηγουμένως έβλεπαν μόνον οι τηλεθεατές άλλων κρατών .

( 73 ) Εντούτοις, αυτός ο συλλογισμός δεν επιτρέπει να ληφθούν υπόψη οι δυνατότητες που προσφέρονται από την αυτόνομη ανάπτυξη ενός καναλιού ειδικευμένου στις αθλητικές εκπομπές από τους ομίλους του Sky . Έχει ήδη ανακοινωθεί δημόσια ο όμιλος του Sky θα προχωρήσει με οποιοδήποτε τρόπο σε εκτεταμένη τηλεοπτική μετάδοση των αθλητικών γεγονότων . Υπό τις συνθήκες αυτές, η τελική απόφαση ως προς το ποιοι και πόσοι δίαυλοι της κατηγορίας αυτής θα επιτύχουν, εναπόκειται στον καταναλωτή .

Απαραίτητο του περιορισμού

( 74 ) Σε αντίθεση με τους ισχυρισμούς των μερών, η Επιτροπή δεν είναι πεπεισμένη ότι ένας διακρατικός αθλητικός δίαυλος όπως η Eurosport μπορούσε να δημιουργηθεί μόνο βάσει τέτοιας κοινής επιχείρησης μεταξύ ομίλου μελών της EBU, με την υποστήριξη του ίδιου του οργανισμού αυτού, και του πιθανότερου βασικού ανταγωνιστή τους που είναι σε θέση να δημιουργήσει αντίστοιχη επιχείρηση . Κατά τη γνώμη της Επιτροπής, η δημιουργία μιας τέτοιας κοινής επιχείρησης είναι υπερβολική - και οι συνακόλουθοι περιορισμοί του ανταγωνισμού δεν μπορούν να θεωρηθούν απαραίτητοι για τη δημιουργία διαύλου εξειδικευμένου στις αθλητικές εκπομπές με διακρατικό χαρακτήρα ικανού να ανταγωνιστεί άλλους αθλητικούς διαύλους προς όφελος των καταναλωτών .

( 75 ) Πράγματι, η Επιτροπή δεν μπορεί να δεχτεί ότι όλοι οι περιορισμοί που περιλαμβάνονται στις ίδιες τις συμφωνίες είναι απαραίτητοι για τη δημιουργία της επιχείρησης . Συγκεκριμένα ο δίαυλος έχει προνομιακή θέση σε σχέση με άλλους διαύλους που μεταδίδουν αθλητικά γεγονότα και ειδικότερα σε σχέση με διακρατικούς αθλητικούς διαύλους .

Συμπέρασμα

( 76 ) Υπ' αυτές τις συνθήκες και από τη σκοπιά του δικαίου του ανταγωνισμού, τα μειονεκτήματα που παρουσιάζονται στο σχέδιο που κοινοποιήθηκε από τους ιδρυτές του Eurosport υπερτερούν έναντι των πιθανών βελτιώσεων και κερδών στη συγκεκριμένη αγορά . Για τους λόγους αυτούς, η Επιτροπή απορρίπτει την αίτηση για χορήγηση εξαίρεσης σύμφωνα με το άρθρο 85 παράγραφος 3,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Οι συμφωνίες για τη σύσταση κοινής επιχείρησης και όλες οι σχετικές συμβατικές ρυθμίσεις μεταξύ των μελών της Eurosport Consortium, αφενός, και των Sky Television plc, Satellite Sports Sales Ltd, Satellite Sports Services και News International plc, αφετέρου, που κοινοποιήθηκαν στην Επιτροπή στις 17 Ιανουαρίου 1989, συνιστούν παράβαση του άρθρου 85 παράγραφος 1 της συνθήκης ΕΟΚ καθόσον έχουν ως αποτέλεσμα την παροχή άμεσης πρόσβασης στο σύστημα Eurovision . Άρθρο 2

Η αίτηση για χορήγηση εξαίρεσης βάσει του άρθρου 85 παράγραφος 3 της συνθήκης ΕΟΚ όσον αφορά τις συμφωνίες, τους κανόνες εφαρμογής καθώς και τους συναφείς όρους που αναφέρονται στο άρθρο 1 απορρίπτεται . Άρθρο 3

Η παρούσα απόφαση απευθύνεται στις ακόλουθες επιχειρήσεις :

α ) Τα μέλη της Eurosport Consortium,

c/o Union europeenne de radiodiffusion,

case postale 67,

CH-1218 Grand-Saconnex ( Geneve )-

β ) Sky Television plc,

Sky Television Centre,

6 Centaurs Business Park,

Grant Way,

Isleworth,

UK-Middlesex TW7 5QK -

γ ) Satellite Sport Sales Ltd,

PO Box 495,

Virginia Street,

UK-London E1 9XY -

δ ) Satellite Sports Services Ltd,

PO Box 495,

Virginia Street,

UK-London E1 9XY -

ε ) News International plc,

PO Box 481,

Virginia Street,

UK-London E1 9BD . Βρυξέλλες, 19 Φεβρουαρίου 1991 . Για την Επιτροπή

Leon BRITTAN

Αντιπρόεδρος ( 1 ) ΕΕ αριθ . 13 της 21 . 2 . 1962, σ . 204/62 . ( 2 ) ΕΕ αριθ . 127 της 20 . 8 . 1963, σ . 2268/63 .